CELEX: 32014R0705
Language: sk
Date: 2014-06-25 00:00:00
Title: Vykonávacie nariadenie Komisie (EÚ) č. 705/2014 z  25. júna 2014 , ktorým sa stanovuje dovozné clo uplatniteľné na zlomkovú ryžu

26.6.2014   
            
            
               SK
            
            
               Úradný vestník Európskej únie
            
            
               L 186/53
            
         VYKONÁVACIE NARIADENIE KOMISIE (EÚ) č. 705/2014
   z 25. júna 2014,
   ktorým sa stanovuje dovozné clo uplatniteľné na zlomkovú ryžu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. a),
   keďže:
   
               (1)
            
            
               V dohode medzi Európskou úniou a Thajskom týkajúcej sa ryže (2) schválenej rozhodnutím Rady 2005/953/ES (3) sa stanovuje, že na zlomkovú ryžu musí Únia uplatňovať dovozné clo 65 EUR za tonu.
            
         
               (2)
            
            
               Na účely vykonávania dohody medzi Úniou a Thajskom sa v článku 140 nariadenia Rady (ES) č. 1234/2007 (4) stanovuje dovozné clo na zlomkovú ryžu vo výške 65 EUR za tonu.
            
         
               (3)
            
            
               Nariadenie (EÚ) č. 1308/2013, ktorým sa zrušuje a nahrádza nariadenie (ES) č. 1234/2007, neobsahuje ustanovenie podobné článku 140 nariadenia (ES) č. 1234/2007. Pokiaľ ide o dovozné clo, článkom 183 nariadenia (EÚ) č. 1308/2013 sa Komisia oprávňuje prijímať vykonávacie akty, ktorými sa stanovuje výška uplatneného dovozného cla v súlade s pravidlami stanovenými okrem iného v medzinárodnej dohode uzavretej v súlade so Zmluvou o fungovaní Európskej únie.
            
         
               (4)
            
            
               Aby sa dohoda medzi Úniou a Thajskom dodržiavala aj naďalej, malo by sa stanoviť dovozné clo na zlomkovú ryžu,
            
         PRIJALA TOTO NARIADENIE:
   Článok 1
   Bez ohľadu na sadzbu dovozného cla stanovenej v Spoločnom colnom sadzobníku sa dovozné clo na zlomkovú ryžu s číselným znakom KN 1006 40 00 stanovuje na 65 EUR za tonu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 347, 20.12.2013, s. 671.
   
      (2)  Dohoda vo forme výmeny listov medzi Európskym spoločenstvom a Thajskom podľa článku XXVIII dohody GATT z roku 1994 v súvislosti s úpravou koncesií týkajúcich sa ryže, stanovených v zozname CXL ES, ktorý tvorí prílohu k dohode GATT z roku 1994 (Ú. v. EÚ L 346, 29.12.2005, s. 26).
   
      (3)  Rozhodnutie Rady 2005/953/ES z 20. decembra 2005 o uzavretí Dohody vo forme výmeny listov medzi Európskym spoločenstvom a Thajskom podľa článku XXVIII GATT 1994 v súvislosti s úpravou koncesií týkajúcich sa ryže stanovených v zozname CXL ES pripojenom ku GATT 1994 (Ú. v. EÚ L 346, 29.12.2005, s. 24).
   
      (4)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).